CELEX: 32016R1086
Language: et
Date: 2016-07-05 00:00:00
Title: Komisjoni rakendusmäärus (EL) 2016/1086, 5. juuli 2016, millega kiidetakse heaks olemasoleva toimeaine 2-bromo-2-(bromometüül)pentaandinitriili (DBDCB) kasutamine tooteliiki 6 kuuluvates biotsiidides (EMPs kohaldatav tekst)

6.7.2016   
            
            
               ET
            
            
               Euroopa Liidu Teataja
            
            
               L 180/15
            
         KOMISJONI RAKENDUSMÄÄRUS (EL) 2016/1086,
   5. juuli 2016,
   millega kiidetakse heaks olemasoleva toimeaine 2-bromo-2-(bromometüül)pentaandinitriili (DBDCB) kasutamine tooteliiki 6 kuuluvates biotsiidides
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 89 lõike 1 kolmandat lõiku,
   ning arvestades järgmist:
   
               (1)
            
            
               Komisjoni delegeeritud määrusega (EL) nr 1062/2014 (2) on kehtestatud loetelu olemasolevatest toimeainetest, mida tuleb hinnata seoses nende võimaliku heakskiitmisega biotsiidides kasutamiseks. Loetelu sisaldab 2-bromo-2-(bromometüül)pentaandinitriili (DBDCB).
            
         
               (2)
            
            
               DBDCB-d on hinnatud vastavalt Euroopa Parlamendi ja nõukogu direktiivi 98/8/EÜ (3) artikli 16 lõikele 2 seoses selle kasutamisega toodetes, mis kuuluvad kõnealuse direktiivi V lisas kirjeldatud tooteliiki 6 (konservandid toodete säilitamiseks); nimetatud tooteliik vastab määruse (EL) nr 528/2012 V lisas kirjeldatud tooteliigile 6.
            
         
               (3)
            
            
               Hindavaks pädevaks asutuseks määratud Tšehhi Vabariik esitas 21. jaanuaril 2009 hindamisaruande ja soovitused.
            
         
               (4)
            
            
               Kooskõlas komisjoni delegeeritud määruse (EL) nr 1062/2014 artikli 7 lõikega 2 sõnastati 10. detsembril 2015 biotsiidikomitees Euroopa Kemikaaliameti arvamus, võttes arvesse toimeainet hinnanud pädeva asutuse järeldusi.
            
         
               (5)
            
            
               Kõnealuse arvamuse kohaselt vastavad tooteliiki 6 kuuluvad ning DBDCB-d sisaldavad biotsiidid eeldatavasti direktiivi 98/8/EÜ artikli 5 nõuetele, kui on täidetud teatavad selliste biotsiidide kasutamist reguleerivad nõuded ja tingimused.
            
         
               (6)
            
            
               Seepärast on asjakohane kiita heaks DBDCB kasutamine tooteliiki 6 kuuluvates biotsiidides, kui teatavad nõuded ja tingimused on täidetud.
            
         
               (7)
            
            
               Kuna DBDCB vastab Euroopa Parlamendi ja nõukogu määruse (EÜ) nr 1272/2008 (4) I lisas määratletud kriteeriumidele, mille kohaselt see aine tuleb klassifitseerida 1. kategooria nahasensibiliseerijaks, peavad DBDCB-ga töödeldud või seda sisaldavad tooted olema turule laskmise korral sellekohaselt märgistatud.
            
         
               (8)
            
            
               Enne toimeaine heakskiitmist tuleks ette näha mõistlik ajavahemik, et huvitatud isikud saaksid vastavalt vajadusele valmistuda uute nõuete täitmiseks.
            
         
               (9)
            
            
               Käesoleva määrusega ette nähtud meetmed on kooskõlas alalise biotsiidide komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Kiidetakse heaks toimeaine 2-bromo-2-(bromometüül)pentaandinitriili (DBDCB) kasutamine tooteliiki 6 kuuluvates biotsiidides kooskõlas lisas esitatud nõuete ja tingimustega.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. juuli 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 167, 27.6.2012, lk 1.
   
      (2)  Komisjoni 4. augusti 2014. aasta delegeeritud määrus (EL) nr 1062/2014 Euroopa Parlamendi ja nõukogu määruses (EL) nr 528/2012 osutatud tööprogrammi kohta, milles käsitletakse kõigi biotsiidides sisalduvate olemasolevate toimeainete süstemaatilist läbivaatamist (ELT L 294, 10.10.2014, lk 1).
   
      (3)  Euroopa Parlamendi ja nõukogu 16. veebruari 1998. aasta direktiiv 98/8/EÜ, mis käsitleb biotsiidide turuleviimist (EÜT L 123, 24.4.1998, lk 1).
   
      (4)  Euroopa Parlamendi ja nõukogu 16. detsembri 2008. aasta määrus (EÜ) nr 1272/2008, mis käsitleb ainete ja segude klassifitseerimist, märgistamist ja pakendamist ning millega muudetakse direktiive 67/548/EMÜ ja 1999/45/EÜ ja tunnistatakse need kehtetuks ning muudetakse määrust (EÜ) nr 1907/2006 (ELT L 353, 31.12.2008, lk 1).
   
      LISA
      
                  Üldnimetus
               
               
                  IUPACi nimetus
                  Tunnuskoodid
               
               
                  Toimeaine minimaalne puhtusaste (1)
                  
               
               
                  Heakskiitmise kuupäev
               
               
                  Heakskiidu aegumise kuupäev
               
               
                  Tooteliik
               
               
                  Eritingimused
               
            
                  2-bromo-2-(bromometüül)pentaandinitriil (DBDCB)
               
               
                  IUPACi nimetus:
                  2-bromo-2-(bromometüül)pentaandinitriil
                  EÜ nr: 252–681-0
                  CASi nr: 35691-65–7
               
               
                  980 g/kg
               
               
                  1. jaanuar 2018
               
               
                  31. detsember 2027
               
               
                  18
               
               
                  Biotsiididele loa andmisel kohaldatakse järgmisi tingimusi.
                  
                              1)
                           
                           
                              Toote hindamisel pööratakse erilist tähelepanu loataotlusega hõlmatud kasutusviisidega seotud kokkupuutele, riskidele ja tõhususele, mida ELi tasandil ei ole toimeaine riskide hindamisel käsitletud.
                           
                        
                              2)
                           
                           
                              Pidades silmas hinnatud kasutusviiside puhul kindlaks tehtud riske, tuleb toote hindamisel pöörata erilist tähelepanu tööstuslikele ja kutselistele kasutajatele.
                           
                        Töödeldud toodete turulelaskmisel kohaldatakse järgmist tingimust:
                  isik, kes vastutab sellise töödeldud toote turulelaskmise eest, mis sisaldab 2-bromo-2-(bromometüül)pentaandinitriili või mida on töödeldud 2-bromo-2-(bromometüül)pentaandinitriili sisaldava tootega, tagab, et kõnealuse töödeldud toote märgisel oleks esitatud teave, mis on esitatud määruse (EL) nr 528/2012 artikli 58 lõike 3 teises lõigus.
               
            
         (1)  Selles veerus osutatud puhtusaste oli selle toimeaine minimaalne puhtusaste, mida kasutati määruse (EL) nr 528/2012 artikli 89 lõike 1 kohasel hindamisel. Turule lastud tootes sisalduva toimeaine puhtusaste võib olla samasugune või erinev, kui on tõendatud, et selline puhtuseaste on tehniliselt samaväärne puhtuseastmega, mille juures toimeainet hinnati.